als_Latn dik_Latn sag_Latn
Olsi Avdiaj
Temat Kryesore
- Me ritme marramendëse tifozëria kuqezi po blen biletat për ndeshjen e 29 marsit në Elbasan
- Kur duhen edhe 11 ditë nga ndeshja janë shitur më shumë se 7 mijë bileta
Më shumë se 7 mijë bileta janë shitur deri tani nga Federata Shqiptare e Futbollit për ndeshjen mes Shqipërisë dhe Armenisë, e cila luhet më 29 mars në Elbasan. Lajmi konfirmohet nga burime brenda në institucionin e futbollit. Sipas tyre, me këto ritme që po shiten biletat stadiumi pritet të jetë i shitur. Kështu dita-ditës shiten qindra bileta online dhe Federata Shqiptare e Futbollit, njoftoi të gjithë tifozët dhe të interesuarit se ka filluar nga dje shitja e biletave për ndeshjen Shqipëri-Armeni, e cila do të zhvillohet në stadiumin "Elbasan Arena" në datën 29 mars ora 18:00. Pikat e shitjes së biletave për këtë event do të jenë pranë biletarisë së stadiumit “Qemal Stafa” në Tiranë dhe pranë biletarisë së stadiumit “Elbasan Arena”. Biletat për këtë event shiten gjithashtu edhe online që prej më shume se dy javësh.
Stadiumi “Elbasan Arena” është i pajisur me sistemin elektronik të kontrollit të biletave dhe biletat e prodhuara për këtë ndeshje kanë elementë sigurie të nivelit të lartë, të dukshme dhe të padukshme me sy të lirë. Këto janë masa që FSHF ndërmerr në mbrojtje të tifozëve dhe për të ndaluar të gjithë abuzuesit e mundshëm. Sistemet e kontrollit të biletave në hyrjet e stadiumit janë të kompjuterizuara. E vetmja mënyrë për t’u siguruar nëse biletat janë të rregullta, është kontrolli me pajisjet e përshkruara më lart, prandaj këshillohet që të gjithë të interesuarit të blejnë bileta vetëm në pikat zyrtare të shitjes të ofruara nga FSHF-ja, të cilat janë: pranë biletarisë në stadiumin “Qemal Stafa”, Tiranë, pranë biletarisë së stadiumit “Elbasan Arena” dhe online.
Trajneri i Shqipërisë, Xhani De Biazi, vetëm një ditë më parë është shprehur se takimin me Armeninë e vendos faktori fushë. “Armeninë e njoh shumë mirë. Ka ndryshuar shumë këto kualifikuese nën Bernard Challandes. Luajnë me ritëm të lartë dhe me Mhkitarianin që është një yll. Do të jetë një ndeshje e fortë për ne, por ne duam të përfitojnë nga faktori shtëpi. Sa për kualifikimin unë mendoj se Portugalia dhe Danimarka do të shkojnë në Francë. Për vendin e tretë do të jetë një luftë e ashpër në mes tre ekipeve të tjera”, ka mbyllur De Biazi.
Dueli Shqipëri-Armeni do të zhvillohet më 29 mars. Për ekipin e Xhani de Biazit, fitorja në këtë duel është e domosdoshme, për ta ndjekur ëndrrën e kualifikimit për evenimentin që do të mbahet në Francë. Kujtojmë se punimet në stadiumin e kombëtares në Elbasan kanë filluar prej disa javësh dhe aktualisht janë në nivel të shtrimit me tartan të pistës atletike, duke e kompletuar kështu këtë impiant modern edhe në sportet e tjera olimpike. Pas realizimit të punimeve, “Elbasan Arena” do të jetë i vetmi impiant në Shqipëri, që do të plotësojë kushtet ndërkombëtare për sa u përket ndeshjeve të futbollit, por edhe garave të atletikës. Kompanitë e njohura botërore të basteve kanë vendosur tashmë kuotat e ndeshjeve kualifikuese për Euro 2016, në këtë rast edhe atë të duelit ndërmjet Shqipërisë dhe Armenisë, që do të zhvillohet në “Elbasan Arena”. “Kuqezinjtë” konsiderohen favoritë, duke u kuotuar me 2.00, kurse armenët e kanë kuotën dukshëm më të madhe për fitore eventuale, 3.50.
Çmimet e biletave për këtë ndeshje janë si më poshtë:
Tribunat C2, G2 1.000 lekë
Tribunat C1, C3, G1 1.500 lekë
Tribunat D, F 2.000 lekë
Tribuna E 3.000 lekë
Tribunat B1, B5 6.000 lekë
Tribunat B2, B4, A1, A4 8.000 lekë
Tribuna B3 10.000 lekë
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
fao_Latn als_Latn als_Latn als_Latn als_Latn als_Latn als_Latn als_Latn als_Latn por_Latn por_Latn mlt_Latn dik_Latn por_Latn mos_Latn mos_Latn als_Latn als_Latn